
PREDMET: Odluka o grobljima 

	- Nacrt prijedloga

	IZVJEŠĆE O PROVEDENOM SAVJETOVANJU SA 
ZAINTERESIRANOM JAVNOŠĆU

	Naslov dokumenta
	Savjetovanje sa zainteresiranom javnošću - Nacrt prijedloga Odluke o grobljima

	Stvaratelj dokumenta, tijelo koje provodi savjetovanje
	Općina Vinodolska općina
Jedinstveni upravni odjel 
Odsjek za komunalnu djelatnost i prostorno planiranje

	Datum dokumenta
	12. lipnja 2026.  

	Verzija dokumenta 
	1.

	Vrsta dokumenta
	Odluka

	Naziv akta
	Nacrt prijedloga Odluke o grobljima 

	Jedinstvena oznaka Plana savjetovanja
	Plan savjetovanja sa zainteresiranom javnošću za 2026. godinu

	Naziv tijela nadležnog za izradu prijedloga
	Jedinstveni upravni odjel
Odsjek za komunalnu djelatnost i prostorno planiranje
Vanjski suradnici

	Je li prijedlog bio objavljen na internetskoj stranici i u kojem vremenu ?
Ako nije, zašto ?
	Nacrt prijedloga Odluke o grobljima objavljen je na internetskoj stranici Općine Vinodolske općine www.vinodol.hr 
Savjetovanje je trajalo od 12. lipnja do 12. srpnja 2026. godine.

	Koji su predstavnici javnosti dostavili svoje prijedloge, primjedbe  ili mišljenja ?
	U naznačenom vremenu zaprimljeni su prijedlozi za izmjenom i dopunom Nacrta prijedloga Odluke o grobljima tvrtke EKO-MURVICA d.o.o.

	Sadržaj mišljenja
	Prilog 1.

	Razlozi  prihvaćanja/ neprihvaćanja primjedbi
	Prilog 1.

	Troškovi provedenog savjetovanja
	Provedba internetskog savjetovanja nije uzrokovala dodatne financijske troškove.






Prilog 1. Pregled primjedbi
	Redni broj
	1.

	Sudionik savjetovanja (ime i prezime pojedinca, naziv organizacije)
	Eko-Murvica d.o.o.

	Članak ili drugi dio nacrta na koji se odnosi prijedlog ili mišljenje
	Primjedbe i prijedlozi na određene članke akta poradi operativnog usklađivanja poslovanja

	Tekst zaprimljenog prijedloga ili mišljenja
	1.1. ČL. 5. ST. 3 BRISATI - sporan je postupak javnog poziva

1.2. ČL. 7. ST. 1. IZMIJENITI
(1) Grobno mjesto daje se na korištenje na neodređeno vrijeme rješenjem o dodjeli grobnog mjesta koje se donosi po službenoj dužnosti i na zahtjev stranke, a dodjeljuje se u trenutku nastale potrebe za ukopom.

1.3. U ČL. 8. IZA STAVKA 5. DODAJU SE NOVI STAVCI 6., 7. I 8. KOJI GLASE:
(6)Ako ima više sukorisnika grobnog mjesta, svi sukorisnici moraju dati pisanu suglasnost za ukop bilo kojeg pokojnika u zajedničko grobno mjesto.
(7)Izjava se daje osobno Upravitelju groblja ili putem izjave ovjerene kod javnog bilježnika.
(8)Ako među sukorisnicima dođe do neslaganja ili izostane suglasnost, Upravitelj groblja će obustaviti ukop sve dok sukorisnici spor ne riješe mirnim putem ili sudskom postupkom.

III. ISKOPAVAJE I PREMJEŠTANJE POSMRTNIH OSTATAKA
1.4. ČL. 9. PROMIJENIO BI SE NA NAČIN DA BI SADAŠNJI STAVAK 5. POSTAO STAVAK 4. TE BI SE DODALII NOVI STAVCI 5., 6., 7., 8. I 9. KOJI GLASE:
(5)Iskopavanje posmrtnih ostataka iz groba može se odobriti nakon proteka 10 godina od posljednjeg ukopa u grob ili ranije ukoliko su zadovoljeni sanitarni uvjeti. 
(6)Prijenos posmrtnih ostataka iz grobnice u drugo grobno mjesto može se odobriti bez obzira na protek vremena od dana ukopa do dana prijenosa pod uvjetom da je umrla osoba pokopana u kovinskom lijesu.
(7)Prijenos urne može se odobriti bez obzira na protek vremena od dana ukopa. 
(8)Za prijenos posmrtnih ostataka potrebna je suglasnost svih korisnika grobnog mjesta iz kojega se posmrtni ostaci premještaju i svih korisnika grobnog mjesta na grobljima iz članka 3. ove odluke u koje se posmrtni ostaci prenose. 
(9)Osobe iz stavka 1. ovoga članka zahtjevu za prijenos dužne su priložiti suglasnost svih korisnika grobnog mjesta, potvrdu o osiguranom mjestu odnosno načinu ispraćaja umrle osobe koja neće biti ukopana na grobljima iz članka 2. ove Odluke i sprovodnicu koja se izdaje prema propisima o zaštiti pučanstva od zaraznih bolesti. 

1.5. ČL. 11. st. 3. BI SE IZMIJENIO NA NAČIN DA IZMIJENJEN GLASI:
Ukop umrle osobe vrši  se na način koji je u skladu s važećim propisima RH, ovom Odlukom te mjesnim običajima i vjerskim uvjerenjima pokojnika ili njegove obitelji, ako takav način nije protivan zakonu, javnom redu ili pravilima upravljanja grobljem.

1.6. IZA ČLANKA 12. DODAJE SE NOVI ČLANAK 13. KOJI GLASI:
(1)U kazetu za urne, kolumbarij i nišu  može se položiti onoliko urni koliko ima ukopnih mjesta za urne. 
(2)Urne se mogu položiti i u druga grobna mjesta bez obzira na vrijeme proteklo od ukopa. 
(3)Urna koja se ne ukapa ili polaže na grobljima iz članka 2. ove Odluke predaje se članu obitelji umrle osobe odnosno trećoj osobi koja organizira i podmiruje troškove ukopa, a ako se ne preuzme u roku 1 godine, urna će se ukopati ili položiti na jednom od groblja iz članka 2. ove Odluke na trošak člana obitelji umrle osobe odnosno treće osobe koja je organizirala i podmirila troškove ukopa. 

1.7. IZMIJENIO BI SE NAZIV TOČKE VI. KOJI BI IZMIJENJEN GLASIO:

VI. NAČIN UKOPA NEPOZNATIH OSOBA I OSOBA O ČIJEM UKOPU NEMA TKO SKRBITI

1.8. ČL. 13. (NAKON IZMJENE ČL. 14.) IZMIJENILI BI NA NAČIN DA IZMIJENJEN GLASI:
(1)Nepoznate osobe i osobe koje u trenutku smrti imaju prebivalište na području Općine Vinodolske općine, a o čijem ukopu nema tko skrbiti kremiraju se i posmrtni ostaci se polažu u općem polju.
(2)Upravitelj groblja dužan je na groblju odrediti grobno mjesto iz stavka 1. ovoga članka. 
(3)Upravitelj groblja dužan je grobno mjesto iz stavka 2. ovoga članka urediti i održavati na način kojim se iskazuje poštovanje prema umrlima na jednom od groblja iz članka 2. ove Odluke.

1.9. ČL. 14. (NAKON IZMJENE ČL. 15.) IZMIJENILI BI NA NAČIN DA IZMIJENJEN GLASI:
(1) Kremirane posmrtne ostatke tijela umrle osobe dopušteno je prosipati izvan groblja, na mjestima i na način koji odredi tijelo Općine Vinodolske općine nadležno za komunalne poslove, uz uvjet da se prosipanje obavlja na način kojim se iskazuje poštovanje prema umrlima i da nije protivno drugim propisima.
(2) Prosipanje kremiranih posmrtnih ostataka suprotno stavku 1. ovoga članka nije dopušteno.

1.10. NAKON ČLANKA 16. (NAKON IZMJENE ČL. 17.) DODALI BI NOVI ČLANAK 18. KOJI GLASI:
Naknadu za stjecanje opreme i uređaja koji se nalaze na grobnom mjestu bez korisnika grobnog mjesta određuje se prema stanju, vrsti i dimenzijama opreme i uređaja temeljem procjene.

1.11. ČLANAK 19. ST. 1 ČETVRTA TOČKA (NAKON IZMJENE ČLANAK 21.) TREBA GLASITI:
Razmak između novo napravljenih grobnih mjesta mora iznositi u pravilu najmanje 25 cm od vanjskih gabarita grobnih mjesta

1.12. ČLANAK 27. (NAKON IZMIJENE 29.) Odluka je donijeta

STAVAK 1. Upravitelj groblja je donio odluku….
STAVAK 2. Upravitelj groblja je odluku iz stavka 1….

1.13. ČL. 34. BRISATI proveden je

1.14. ČLANAK 35. IZMIJENITI NA NAČIN DA IZMIJENJEN GLASI:
(1) Upravitelj groblja dužan je uskladiti svoje poslovanje s odredbama Zakona o grobljima.
(2) Upravitelj groblja donio je odluku o ponašanju na groblju.

	Status prijedloga ili mišljenja (prihvaćanje/neprihvaćanje s  obrazloženjem)
	
1.1. Prihvaća se.
Sporan je postupak javnog poziva, naime činom javnog poziva ograničio bi se način dodjela korištenja grobnog mjesta, obzirom ima i drugih načina dodjele istih.

1.2. Prihvaća se.
Nije bio definiran trenutak dodjele grobnog mjesta.

1.3. Prihvaća se.
Dodanim stavcima preciznije se uređuje položaj sukorisnika grobnog mjesta.

1.4. Prihvaća se.
Preciznije su definirane situacije vezane uz premještanje posmrtnih ostataka umrle osobe.
1.5. Prihvaća se.
Izmjena je uslijedila poradi činjenice da se kroz samovolju korisnika ne naruše običaji, tradicija i kultura obreda ukopa na samom groblju.

1.6. Prihvaća se.
Iza članka 12. dodan je novi članak 13. obzirom ranijim nacrtom prijedloga odluke nije bila razrađena mogućnost i način ukopa urne.

1.7. Prihvaća se.
Naziv točke dopunjen je na način da je obuhvatio i socijalno ugrožene osobe.

1.8. Prihvaća se.
Izmjena je uslijedila poradi činjenice da se obuhvate i socijalno ugrožene osobe, odnosno osobe o čijem ukopu nema tko skrbiti.

1.9. Prihvaća se.
Izmijenjenim člankom ograničilo se posipanje pepela umrlog.

1.10. Prihvaća se.
Dodavanjem novog članka 18. definiran je način vrednovanja opreme i uređaja, što nije bilo definirano prijašnjim nacrtom prijedloga odluke.

1.11. Prihvaća se.
Stavak se izmijenio riječju “novonapravljenih“ obzirom gabarite postojećih grobnih mjesta nije moguće mijenjati i jasnije je definirana izmjera tih 25 cm. 

1.12. Prihvaća se.
Članak je bilo potrebno izmijeniti obzirom je Upravitelj groblja već donio spomenutu odluku.

1.13 Prihvaća se.
Dosadašnji članak 34 je brisan obzirom je isti proveden.

1.14. Prihvaća se.
Izmjena je potrebna obzirom je Upravitelj groblja dužan uskladiti poslovanje s skladu s odredbama Zakona o grobljima te obzirom i na već donesenu odluku o ponašanju na groblju.

 





Izvješće o provedenom savjetovanju sa zainteresiranom javnošću objavljuje se na internetskoj stranici Općine Vinodolske općine: www.vinodol.hr 

